Na svetovni jakostni lestvici je v sezoni &lt;a href="Snooker%202007/08"&gt;2007/08&lt;/a&gt; zasedal 36. mesto, kar je bila napoved boljših rezultatov, saj se je na turnirju Grand Prix 2007 prebil v osmino finala, potem ko je v kvalifikacijah s 4-1 porazil Johna Parrotta in v skupini premagal še štiri igralce najboljše dvaintrideseterice na jakostni lestvici: Marka Allena (4-1), Marka Williamsa (4-3), Kena Dohertyja (4-0) in Iana McCullocha (4-2). V osmini finala je nato naletel na razigranega Gerarda Greena, ki ga je izločil z izidom 5-0. Zatem je na turnirju China Open izpadel proti Marku Selbyju, v kvalifikacijah za Svetovno prvenstvo pa je moral priznati premoč Marku Allenu.